EkBass/fiwiki-20250220-pages-articles huggingface dataset:
International Society for Orthodox Church Music

International Society for Orthodox Church Music (ISOCM; Kansainvälinen ortodoksisen kirkkomusiikin seura) on kesäkuussa 2005 Joensuussa ensimmäisen kansainvälisen ortodoksisen kirkkomusiikin konferenssin yhteydessä perustettu järjestö.About the Society The International Society for Orthodox Church Music, viitattu 22.1.2024 Kansainvälinen ortodoksisen kirkkomusiikin konferenssi Joensuussa Helsingin Sanomat 12.6.2005, viitattu 22.1.2024Kansainvälinen kirkkomuusikkojen konferenssi Joensuussa 12.–18.6. Suomen ortodoksinen kirkko 9.6.2023, viitattu 22.1.2024 Sen tarkoituksia ovat yhteydenpito, tiedonjako, kansainvälisten konferenssien järjestäminen ja julkaisutoiminta. International Society for Orthodox Church Musicin perusti kansainvälinen muusikoiden ja tutkijoiden ryhmä. Se julkaisee vertaisarvioitua kirkkomusiikin tutkimuksen julkaisua Journal of the International Society for Orthodox Church Music.10th International Conference on Orthodox Church Music Itä-Suomen yliopisto, viitattu 22.1.2024 Teologian osaston tutkimusalueet Itä- Suomen yliopisto, viitattu 22.1.2024 Järjestön tieteellisiä ja taiteellisia konferensseja ja symposiumeja on järjestetty Suomen lisäksi myös Tšekissä ja Yhdysvalloissa. Vuonna 2023 valitussa järjestön hallituksessa puheenjohtajana toimi Ivan Moody (k. 2024) ja varapuheenjohtajaksi valittiin Maria Takala- Roszczenko.Board The International Society for Orthodox Church Music, viitattu 22.1.2024 == Lähteet == Luokka:Ortodoksinen kirkkomusiikki Luokka:Kansainväliset järjestöt Luokka:Tiedejärjestöt Luokka:Musiikkitiede
Lasse Lenkkeri

Lasse Petteri Lenkkeri (s. 8. helmikuuta 1946 Perniö) on suomalainen yrittäjä ja eläköitynyt yritysjohtaja, joka on saanut teollisuusneuvoksen arvonimen. Viitattu 22.1.2024. Lasse Lenkkeri syntyi autoilija Onni Aleksander Lenkkerin ja Kerttu Elsiina Lehtosen perheeseen. Hän avioitui 1969 Marja-Liisa Hovin kanssa. Kansakoulun käynyt Lenkkeri oli Ristiniemi Oy:n palveluksessa vuoteen1970, Toiminimi Lasse Lenkkerin haltija 1970–1996 sekä Haminan Veistosaha Oy:n toimitusjohtaja 1986–1997 ja yhtiön hallituksen puheenjohtaja. Hän on ollut myös Hillon Paketointi Oy:n, Lenkkeri Oy:n, Havesa Timber Oy ja Havesa Components Oy:n hallitusten puheenjohtaja. Haminan kaupunginvaltuuston jäsen Lenkkeri oli 2001–2004 ja kaupunginhallituksen jäsen 2001–2002. Hänellä on ollut myös muita luottamustehtäviä. Teollisuusneuvoksen arvonimen Lenkkeri sai 2006. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Haminan kaupunginvaltuutetut Luokka:Vuonna 1946 syntyneet Luokka:Elävät henkilöt
Lenkkeri

Lenkkeri on suomalainen sukunimi, joka on muun muassa seuraavilla henkilöillä: *Lasse Lenkkeri (s. 1946), yrittäjä ja yritysjohtaja, teollisuusneuvos *Ville Lenkkeri (s. 1972), valokuvaaja
Hou Yu-ih

Hou Yu-ih (; s. 7. kesäkuuta 1957 Puzi, Chiayin piirikunta) on taiwanilainen Kuomintangin poliitikko.Taiwan: who is Hou Yu-ih, the conservative Kuomintang party's presidential candidate in 2024 Agenzia Nova 17.5.2023, viitattu 22.1.2024 From popular mayor to ho-hum candidate, KMT's Hou struggles to gain traction Focus Taiwan 24.8.2023, viitattu 22.1.2024 Hou valmistui Taiwanin poliisiyliopistosta ja aloitti uransa poliisin palveluksessa vuonna 1980. Hän toimi Taiwanin poliisin pääjohtajana vuosina 2006–2008.Thompson Chau, Hou Yu- ih, Taiwan's 'law and order' poster child aims for top job Nikkei 5.1.2024, viitattu 22.1.2024 Tämän jälkeen hän oli Taiwanin poliisiyliopiston puheenjohtaja. Poliisiurallaan Hou tuli tunnetuksi useiden suurta näkyvyyttä saavuttaneiden rikostapausten tutkinnasta. Näihin kuului Chen Chin-hsingin rikosvyyhti, joka johti eteläafrikkalaisen diplomaatin ottamiseen panttivangiksi perheineen. Hou aloitti poliittisen uransa vuonna 2010, jolloin hänestä tuli Uuden-Taipein varapormestari Eric Chun kutsusta. Vuonna 2018 ja jälleen vuonna 2022 Hou valittiin Uuden-Taipein pormestariksi. Hän oli Taiwanin presidentinvaalissa 2024 Lai Ching-ten vastaehdokas. Hou kampanjoi sodan ja rauhan teemoilla. Hän on vuoden 1992 konsensuksen puolestapuhuja; vuoden 1992 konsensus viittaa Kuomintangin ja Kiinan kommunistisen puolueen yhteisymmärrykseen siitä, että sekä Kiinan että Taiwanin mukaan on vain yksi Kiina, vaikkakin Taiwaninsalmen eri puolilla eri tavoin tulkittuina. Hou on myös puhunut Kiinan vuonna 2013 ehdottaman kauppasopimuksen (CSSTA) hyväksynnän puolesta. Kauppasopimuksen hyväksymisen esti aikoinaan Opiskelijoiden auringonkukkaliikkeen laajamittainen mielenosoittaminen. Hou on kannattanut ankaraa suhtautumista rikollisuuteen ja kuolemanrangaistuksen säilyttämistä. Häntä on kritisoitu toiminnastaan autoritaarisen hallinnon aikoina; hän vastasi vuonna 1989 yrityksestä pidättää demokratia-aktivisti Cheng Nan-jung, joka sitten päätyi polttoitsemurhaan. Houn ensimmäinen poika kuoli tulipalossa vuonna 1992. == Lähteet == Luokka:Taiwanilaiset poliitikot Luokka:Vuonna 1957 syntyneet Luokka:Elävät henkilöt
Kiinan sotilastukikohta Djiboutissa

Kiinan sotilastukikohta Djiboutissa on Kiinan Kansan vapautusarmeijan sotilastukikohta, joka sijaitsee Afrikan sarven alueella Djiboutissa. Tukikohta on Kiinan ensimmäinen ulkomaille rakentama tukikohta. Englanniksi tukikohdasta käytetään yleensä nimeä "People's Liberation Army Support Base" eli suomeksi "Kansan vapautusarmeijan huoltotukikohta", mikä viittaa tukikohdan viralliseen tarkoitukseen huoltojoukkojen logistisena alueena. == Historia == Kiina aloitti vuonna 2015 neuvottelut sotilastukikohdan avaamisesta Djiboutiin. Neuvottelut päättyivät tammikuussa 2016. Djibouti myönsi Kiinalle luvan sotilastukikohdan rakentamiselle meren äärelle. Rakennustyöt aloitettiin maaliskuussa 2016. Tukikohta avattiin virallisesti 1. elokuuta 2017, kun sinne oli saapunut henkilöstöä laivoilla Kiinasta. == Infrastruktuuri == Tukikohta on kooltaan 0,5 neliökilometriä, ja sitä miehittää parituhatta henkeä. Alue on raskaasti linnoitettu, ja siellä on suuria maanalaisia tiloja ja sotilassairaala. Satelliittikuvien perusteella tukikohdassa on lyhyt, 400 metrinen, kiitotie, suuri helikopteriasemataso ja lennonjohtotorni. Vuonna 2019 valmistui yli 330 metriä pitkä laivastolaituri, johon mahtuu useita sotalaivoja. == Käyttötarkoitus ja politiikka == Tukikohta on Kiinan ensimmäinen sen oman alueen ulkopuolella. Kiina on kertonut tukikohdan käyttötarkoitukseksi pääosin armeijan logistiikan ja alueella suorittamansa rauhanturvaamisen, merirosvoudentorjunnan ja humanitaarisen avun tukemisen. Länsimaissa on arvioitu, että Kiina hakee tukikohdallaan samanlaista sotilaallista jalansijaa alueella kuin Yhdysvalloilla ja sen liittolaisilla on ollut jo kauan. Kiina näkee tukikohdan tukevan lakejaan ulkomailla asuvien kansalaistensa ja rakentamansa infrastruktuurin puolustamisesta. Kiina on rakennuttanut erilaisilla yhteistyösopimuksilla (Vyö ja tie -hanke) Afrikan maihin paljon infrastruktuuria. Tukikohta voisi myös olla hyödyllinen esimerkiksi tilanteessa, jossa epävakaalta alueelta pitää evakuoida runsaasti kansalaisia. Kiina kuitenkin välttää termejä "sotilastukikohta" tai "laivastotukikohta" ja puhuu mielummin huolto- tai logistiikkatiloista. Pienessä Djiboutissa sijaitsee strategisen sijaintinsa takia useiden maiden tukikohtia, joista suurin on Yhdysvaltojen Camp Lemonnier. Yhdysvalloille ja sen liittolaisille Djibouti on tärkeä tukikohta Afrikan ja Lähi-idän alueella tapahtuvien sotatoimien tukemiseen. Alueella onkin ollut jännitteitä suurvaltojen armeijoiden välillä. Vuonna 2018 Yhdysvallat ohjeisti lentäjiään varomaan kiinalaisten lasereita, joilla on sen mukaan yritetty vahingoittaa amerikkalaisia lentäjiä. Kiina taas on syyttänyt Yhdysvaltoja tukikohtansa vakoilusta ilmasta. == Lähteet == Luokka:Djiboutin rakennukset ja rakennelmat Luokka:Kiinan asevoimat
Koo Kwang-ming

Koo Kwang-ming (; 1926 Taipei – 27. helmikuuta 2023 Taipei) oli taiwanilainen poliittinen vaikuttaja ja itsenäisyysliikkeen aktivisti.Independence advocate Koo Kwang-ming dies Taipei Times 28.2.2023, viitattu 22.1.2024 Koo oli merkittävän liikemies Koo Hsien-jungin nuorin poika. Myös hänen veljestään Koo Chen-fusta tuli vaikutusvaltainen.Sean Scanlan, 'Godfather of Taiwan independence' Koo Kwang-ming dies at 96 Taiwan News 27.2.2023, viitattu 22.1.2024 Koo aloitti opiskelun Taiwanin kansallisen yliopiston politiikan tutkimuksen laitoksella vuonna 1947. Hän lähti Taiwanilta poliisin kukistettua opiskelijoiden mielenosoituksen vuonna 1949. Ollessaan Hongkongissa Koo kuuli poliisin etsineen häntä kotoaan ja sai perheenjäseniltään kehotuksen olla palaamatta Taiwanille. Hän asettui ensimmäisen vaimonsa kanssa Japaniin, jossa asui yli kahdenkymmenen vuoden ajan. Koo toimitti rahoitusta poliittisille aktivisteille ja oli mukana perustamassa World United Formosans for Independencen Japanin-haaraa. Vuonna 1972 hän sai kutsun salaiseen tapaamiseen pääministeri Tšiang Tšing-kuon kanssa. Tässä yhteydessä hän vaati hallitusta antamaan tilaa paikallisille oppositiopuolueille ja hylkäämään harhaisena pitämänsä unelman Kiinan koko alueen saamisesta Kuomintangin hallintaan. Koo palasi Taiwanille vuonna 1975. Hän piti tärkeämpänä itsenäisyyden ajamista Taiwanin sisällä kuin kansainvälistä aktiivisuutta. Koo perusti suuren kalastusyhtiön, jota johti samanaikaisesti poliittisen aktivisminsa kanssa. Hän perusti eri järjestöjä, kuten Taiwan New Constitution Foundationin. Koo kannatti Taiwanin valtiollisen aseman normalisoimista ja ajoi perustuslakiuudistusta, jonka myötä Kiinaa ja Taiwania ei enää pidettäisi muodollisesti yhtenä maana. Hän toimi epävirallisena lähettiläänä Taiwanin ja Japanin välillä maiden diplomaattisuhteiden katkettua. Koo kuului Demokraattiseen edistyspuolueeseen ja toimi neuvonantajana siitä valituille presidenteille Chen Shui-bianille ja Tsai Ing-wenille. Maaliskuussa 2022 Koo teki ukrainalaisten auttamiseksi miljoonan Yhdysvaltain dollarin lahjoituksen. Hän kuoli helmikuussa 2023 Taipein veteraanien yleissairaalassa. == Lähteet == Luokka:Taiwanilaiset henkilöt Luokka:Vuonna 1926 syntyneet Luokka:Vuonna 2023 kuolleet
Mullin

Mullin on muun muassa seuraavien henkilöiden sukunimi: * Chris Mullin (s. 1963), yhdysvaltalainen koripalloilija * Herbert Mullin (1947–2022), yhdysvaltalainen sarjamurhaaja * Markwayne Mullin (s. 1977), yhdysvaltalainen republikaanipoliitikko ja senaattori
Minea Lång

Minea Lång (s. 1995) on suomalainen näyttelijä ja käsikirjoittaja. Lång on valmistunut Tampereen yliopistosta teatteritaiteen maisteriksi vuonna 2021. Lång on näytellyt muun muassa Fian roolin Johanna Vuoksenmaan sarjassa Hormonit!. == Lähteet == == Aiheesta muualla == * IMDb - Minea Lång Luokka:Suomalaiset näyttelijät Luokka:Vuonna 1995 syntyneet Luokka:Elävät henkilöt
Hormonit!

Hormonit! on Johanna Vuoksenmaan ohjaama ja käsikirjoittama kahdeksanosainen draamakomediasarja. Sarjan on tuottanut Dionysos Films Yleisradiolle. Sarjan ensi-ilta Yle Areenalla oli 1. syyskuuta 2023 ja Yle TV1:llä 3. syyskuuta 2023. == Juoni == Sarja kertoo gynekologi Elenasta (Karoliina Blackburn) ja julkkispsykologi Patrikista (Robin Svartström) ja odottamattomasta rakkaudesta "elämän taittokohdassa" vaihdevuosien kynnyksellä. Sarjan keskiössä on vaihdevuosien ja hormonien vaikutukset päähenkilöiden elämään ja suhteeseen. Jokaisessa jaksossa käsitellään yhtä tai useampaa hormonia ja niiden aiheuttamia oireita käyvät läpi Elenan ja Patrikin lisäksi heidän aikuiset lapsensa ja muu laajennettu perhe. == Rooleissa == == Lähteet == == Aiheesta muualla == * IMDb - Hormonit! Luokka:2020-luvun suomalaiset draamakomediasarjat Luokka:Televisiosarjat terveydenhoidosta
Transpadaaninen tasavalta

Transpadaaninen tasavalta on Napoleon Bonaparten 1796 Lodin taistelun jälkeen Pojoen (lat. Padus) "tuolle" (trans) eli pohjoispuolelle perustama valtio, joka käsitti Itävallan Lombardian. Vuonna 1797 siitä ja Cispadaanisesta tasavallasta muodostettiin Cisalppinen tasavalta.Transpadaaninen tasavalta, Tietosanakirja. Osa 9, palsta 1768. Tietosanakirja-osakeyhtiö 1917 ==Lähteet== ==Aiheesta muualla== Luokka:Itävalta Luokka:Ranskan vasallit
Emilia Neuvonen

Emilia Neuvonen, (s. 1985, Sambia) on suomalainen näyttelijä, musiikintekijä ja malli. Neuvonen säveltää ja sanoittaa myös musiikkia artistinimellä Emilianne. == Elämä ja ura == Sambiassa syntynyt Neuvonen adoptoitiin Suomeen kaksivuotiaana. Hän on viettänyt lapsuutensa Kuopiossa ja Lohjalla. Neuvonen on näytellyt aikuista Ujuni Ahmedia Kansallisteatterin näytelmässä Tytöille, jotka ajattelevat olevansa yksin. Hän on näytellyt myös tv-sarjoissa Hormonit!, Harjunpää ja Ivalo. Neuvonen on juontanut nuorten ohjelma Wintteriä Yle TV1:llä yhdessä Juuso Pekkisen kanssa. == Filmografia == Televisio Televisio Televisio Vuosi Sarja Rooli 2020 Paras vuosi ikinä 2021 Rahti Barbara 2022 Ivalo 2022 Harjunpää Kottonen 2023 Hormonit! Kiira Elokuvat Elokuvat Elokuvat Vuosi Nimi Rooli 2020 'Tove Ravintolavieras == Teatteri == * Tytöille, jotka ajattelevat olevansa yksin, Kansallisteatteri (2023) == Lähteet == == Aiheesta muualla == * Emilia Neuvonen Internet Movie Databasessa. (englanniksi) Luokka:Suomalaiset näyttelijät Luokka:Vuonna 1985 syntyneet Luokka:Elävät henkilöt
Vaarallisen esineen hallussapito

Vaarallisen esineen hallussapito on Suomen rikoslain 41 luvun 5 pykälässä määritelty rikos,Rikoslaki 39/1889, 41 L. 5 § jossa henkilö kantaa mukanaan yleisellä paikalla tai julkisessa kulkuneuvossa vaarallisena pidettävää esinettä. Vaaralliseksi esineeksi voidaan laskea stiletti, nyrkkirauta tai naamioitu teräase. Vaarallisen esineen hallussapidosta voidaan tuomita sakkorangaistukseen tai enimmillään yhdeksi vuodeksi vankeuteen. == Lähteet == Luokka:Rikokset
Jens Peter Trap

Jens Peter (J. P.) Trap (1810–1885) oli tanskalainen kabinettisihteeri ja topografinen kirjailija. Hän oli vuodesta 1857 kabinettisihteeri. Hän julkaisi Tanskaa käsittelevän ansiokkaan tilastollis-topografisen kuvauksen:Statistisk- topografisk Beskrivelse af kongeriget Danmark (1856–1859) ja samannimisen teoksen Slesvigistä.Trap, Jens Peter, Tietosanakirja. Osa 9, palsta 1772. Tietosanakirja-osakeyhtiö 1917 ==Lähteet== ==Aiheesta muualla== Luokka:Tanskalaiset virkamiehet Luokka:Vuonna 1810 syntyneet Luokka:Vuonna 1885 kuolleet
Tšiang Kai-šekin ritarikunta

Tšiang Kai-šekin ritarikunta () on taiwanilainen ritarikunta. Se perustettiin vuonna 1980. Sitä myönnetään tunnustuksena henkilöille, jotka ovat ansioituneet kansan kolmen periaatteen toteuttamisen, kommunismin kumoamisen, kiinalaisen kulttuurin rehabilitoimisen tai demokraattisen perustuslain toteuttamisen saralla. Ritarikunnassa on vain yksi luokka: * ritarikunnan nauha == Lähteet == Luokka:Taiwanin kunniamerkit
BERECin tukivirasto

BERECin tukivirasto eli BEREC-virasto on Euroopan unionin erillisvirasto, jonka tarkoitus on varmistaa sähköistä viestintää koskevan lainsäädännön johdonmukaista soveltamista Euroopan unionissa. == Lähteet == Luokka:Euroopan unionin erillisvirastot Luokka:Riika
Euroopan koulutussäätiö

Euroopan koulutussäätiö on Euroopan unionin erillisvirasto, jonka tarkoitus on tukea Euroopan unionin kumppanimaita niiden koulutusjärjestelmien uudistamisessa. == Lähteet == Luokka:Euroopan unionin erillisvirastot Luokka:Torino
Euroopan työviranomainen

Euroopan työviranomainen on Euroopan unionin erillisvirasto, jonka tarkoitus on valvoa, että työvoiman liikkuvuutta ja sosiaaliturvaa koskevia EU-sääntöjä noudatetaan Euroopan unionissa asianmukaisesti. == Lähteet == Luokka:Euroopan unionin erillisvirastot Luokka:Bratislava
Euroopan vakuutus- ja lisäeläkeviranomainen

Euroopan vakuutus- ja lisäeläkeviranomainen on Euroopan unionin erillisvirasto, jonka tarkoitus on antaa Euroopan unionin toimielimille tehokkaan ja vakaan finanssijärjestelmän ylläpitämiseen liittyvää neuvontaa. == Lähteet == Luokka:Euroopan unionin erillisvirastot Luokka:Frankfurt am Main
Yhteisön kasvilajikevirasto

Yhteisön kasvilajikevirasto on Euroopan unionin erillisvirasto, jonka tarkoitus myöntää teollis- ja tekijänoikeuksia uusien kasvilajien kehittäjille Euroopan unionissa. == Lähteet == Luokka:Euroopan unionin erillisvirastot Luokka:Angers
Euroopan unionin turvallisuusalan tutkimuslaitos

Euroopan unionin turvallisuusalan tutkimuslaitos on Euroopan unionin erillisvirasto, jonka tarkoitus on analysoida ulko-, turvallisuus- ja puolustuspoliittisia kysymyksiä. == Lähteet == Luokka:Euroopan unionin erillisvirastot Luokka:Pariisi
Euroopan innovaationeuvoston ja pk-yritysasioiden toimeenpanovirasto

Euroopan innovaationeuvoston ja pk-yritysasioiden toimeenpanovirasto (EISMEA) on Euroopan komission toimeenpanovirasto, jonka tarkoitus on hallinnoida pienyritysten kilpailukykyä tukevia EU-ohjelmia ja tutkimus-, ympäristö-, energia- ja kalastusalan ohjelmia. == Lähteet == Luokka:Euroopan komission toimeenpanovirastot Luokka:Bryssel
Euroopan koulutuksen ja kulttuurin toimeenpanovirasto

Euroopan koulutuksen ja kulttuurin toimeenpanovirasto (EACEA) on Euroopan komission toimeenpanovirasto, jonka tarkoitus on hallinnoida seuraavien alojen EU-rahoitusohjelmia: koulutus, kulttuuri, audiovisuaaliala, urheilu, kansalaisuus ja vapaaehtoispalvelu. == Lähteet == Luokka:Euroopan komission toimeenpanovirastot Luokka:Bryssel
Euroopan terveys- ja digitaaliasioiden toimeenpanovirasto

Euroopan koulutuksen ja kulttuurin toimeenpanovirasto (HaDEA) on Euroopan komission toimeenpanovirasto, jonka tarkoitus on vastata Euroopan komission tavoitteeseen auttaa rakentamaan covid-19-pandemian jälkeistä Eurooppaa, joka on aiempaa vihreämpi, digitaalisempi, kestävämpi sekä nykyisistä ja tulevista haasteista paremmin selviytyvä. == Lähteet == Luokka:Euroopan komission toimeenpanovirastot Luokka:Bryssel
Euroopan tutkimuksen toimeenpanovirasto

Euroopan tutkimuksen toimeenpanovirasto (REA) on Euroopan komission toimeenpanovirasto, jonka tarkoitus on toimia tutkimuksen ja innovoinnin rahoituselimenä. Se hallinnoi EU:n tutkimusapurahoja. == Lähteet == Luokka:Euroopan komission toimeenpanovirastot Luokka:Bryssel
Euroopan ilmasto-, infrastruktuuri- ja ympäristöasioiden toimeenpanovirasto

Euroopan ilmasto-, infrastruktuuri- ja ympäristöasioiden toimeenpanovirasto (CINEA) on Euroopan unionin toimeenpanovirasto, jonka tarkoitus on hallinnoida Euroopan komission ohjelmia, joilla edistetään hiilestä irtautumista ja kestävää kasvua. == Lähteet == Luokka:Euroopan komission toimeenpanovirastot Luokka:Bryssel
Euroopan tutkimusneuvoston toimeenpanovirasto

Euroopan tutkimusneuvoston toimeenpanovirasto (ERCEA) on Euroopan komission toimeenpanovirasto, jonka tarkoitus on hallinnoida Euroopan unionin tutkimusohjelmia. == Lähteet == Luokka:Euroopan komission toimeenpanovirastot Luokka:Bryssel
Polyakryylinitriili

Polyakryylinitriili eli PAN on polymeeri, jonka pääasiallinen monomeeri on akryylinitriili. Sillä on useita käyttökohteita erityisesti kuituina. ==Ominaisuudet== Polyakryylinitriilin molekyylimassa on tavallisesti 15 000–250 000 g/mol. Sen sulamispiste on noin 317 °C, mutta se alkaa hajota kuumennettaessa ennen sitä. Lasisiirtymälämpötila on 84–99 °C. Polyakryylinitriilin pitkät poolittomat hiilivetyketjut ja toisaalta hyvin pooliset ja vetysidoksia muodostavat nitriiliryhmät aiheuttavat sen, että se liukenee huonosti moniin orgaanisiin liuottimiin. Se ei liukene esimerkiksi etanoliin, dietyylieetteriin tai hiilivetyihin. Dimetyyliformamidi, dimetyyliasetamidi ja dimetyylisulfoksidi ovat tavallisimmat liuottimet. Se kestää hyvin monien kemikaalien vaikutusta mutta reagoi erityisesti väkevien happojen kanssa. Aineen kiteisyysaste on 19–60 % ja tiheys 1,11–1,14 g/cm3. Polyakryylinitriili kuidut ovat suhteellisen joustavia, mutta mekaanisia ominaisuuksia ja värjäytyvyyttä voidaan parantaa komonomeereillä.Alfred Nogaj, Carlhans Süling & Michael Schweizer: "Fibers, 8. Polyacrylonitrile Fibers", teoksessa Ullmann's Encyclopedia of Industrial Chemistry, John Wiley & Sons, New York, 2011.Michael M. Wu: "Acrylonitrile and Acrylonitrile Polymers", teoksessa Encyclopedia of Polymer Science and Technology, John Wiley & Sons, New York, 2001. == Valmistus ja käyttö == Polyakryylinitriiliä valmistetaan akryylinitriilistä radikaalipolymeroinnilla. Reaktio tapahtuu hieman happamissa oloissa 40–50 °C:n lämpötilassa. Radikaali-initiaattoreina käytetään esimerkiksi vetyperoksidia, bentsoyyliperoksidi tai atsobisisobutyronitriiliä. Polymeerin ainoa monomeeri voi olla akryylinitriili, mutta useimmiten mukana on 10–15 prosenttia jotain toista monomeeriä, kuten styreeniä, akryyliamidia, akryylihappoa, akrylaattiestereitä, vinyyliasetaattia tai vinyylipyridiiniä. Kuituja, joissa akryylinitriiliä on 50–85 prosenttia, kutsutaan modakryyliksi. Polyakryylinitriilistä valmistetaan kuituja esimerkiksi suodattimiin, teollisuuden linjastoihin sekä kankaisiin ja muihin tekstiileihin. Kuidut valmistetaan liuoksesta suulakekehruulla ja kuivataan. Polyakryylinitriilikalvoja käytetään laminoitujen pakkausten valmistamiseen. Suurin osa hiilikuidusta tuotetaan polyakryylinitriilistä. Polyakryylinitriilikuidut kuumennetaan pyrolyysilämpötilaan 1 000–2 000 °C, jolloin ne hajoavat hiileksi ja muodostavat hiilikuituja.Bradley A. Newcomb: "Carbon Fibers", teoksessa Kirk-Othmer Encyclopedia of Chemical Technology, John Wiley & Sons, New York, 2017. == Lähteet == Luokka:Polymeerit
Euratomin hankintakeskus

Euratomin hankintakeskus (ESA) on Euratomin virasto, jonka tarkoitus on varmistaa ydinmateriaalien säännölliset ja turvalliset toimitukset kaikille niiden käyttäjille Euroopan unionissa. == Lähteet == Luokka:Euroopan unionin erillisvirastot Luokka:Luxemburg
Fusion for Energy -yhteisyritys

Fusion for Energy -yhteisyritys on Euratomin virasto, jonka tehtävä on vastata Euroopan unionin osuudesta ITER-fuusioenergiahankkeessa ja johtaa Japanin kanssa tehtävää yhteistyötä fuusioenergiaan liittyvissä tutkimus- ja kehityshankkeissa. == Lähteet == Luokka:Euroopan unionin erillisvirastot Luokka:Barcelona
Vuorensyrjänkallion tuulivoimapuisto

Vuorensyrjänkallion tuulivoimapuisto on Etelä-Pohjanmaalla Kauhavalla Oravan Vuorensyrjänvuorella sijaitseva tuulivoimapuisto, jonka kapasiteetti on 0,5 megawattia. Voimalat on rakentanut, ne omistaa ja myös operoi HP Energia Oy. == Yleistä == Oravan kylä sijaitsee Kauhavan eteläosissa lähellä Lapuan vastaista kuntarajaa. Vuorensyrjänvuori kohoaa 25 metriä ympäröivää tasankoa ylemmäksi ja sen kallioinen luoteisreuna sopii tuulivoimalaille hyvin. Vaikka voimalaitokset on pystytetty jo vuonna 2010, ei niitä ole lisätty Karttapaikan verkkopalveluun. Niiden tarkka paikka on määritetty toisesta lähteestä. Voimalat sijaitsevat yli 80 metrin korkeudella mpy. Tuulivoimalaitokset ovat tanskalaisen Miconin valmistamaa M530-mallia, jonka napakorkeus on tavallisesti 30 metriä, tuuliturbiinin halkaisija 26 metriä, ja jonka kapasiteetti on 250 kilowattia eli 0,25 megawattia. == Historiaa == Micon valmisti omia tuulivoimalaitoksiaan vuosina 1983–1997, jonka jälkeen se fuusioitui Nordtankin NEG:n kanssa. Yhtiötä kutsuttiin tämän jälkeen NEG Miconiksi ja voimaloiden tyyppimerkinnässä esiintyi kirjaimet NM. Käytettynä ostetut tuulivoimalat alkoivat tuottaa sähköä Kauhavalla viimeistään kesäkuussa 2010. == Katso myös == * Luettelo Suomen tuulivoimaloista == Lähteet == Luokka:Suomen tuulivoimapuistot Luokka:Kauhavan rakennukset ja rakennelmat
Paavo Poutiainen

Paavo Poutiainen -nimisiä suomalaisia henkilöitä ovat: * Paavo Poutiainen (1848–1890), kappalainen * Paavo Poutiainen (1903–1953), lehtikuvaaja.
Reg E. Cathey

Reginald Eurias Cathey (18. elokuuta 1958 Huntsville, Alabama – 9. helmikuuta 2018 New York, New York), tunnetiin nimellä Reg E. Cathey, oli yhdysvaltalainen näyttelijä. Hänet muistetaan parhaiten rooleistaan televisiosarjoissa Langalla, Kylmä rinki, Square One Television ja House of Cards, josta hän sai yhden parhaan draamasarjan vierailevan miesnäyttelijän Primetime Emmy -palkinnon sekä kaksi ehdokkuutta. Cathey on myös esiintynyt muun muassa elokuvissa Syntynyt 4. heinäkuuta, The Mask – naamio, Isku Kolumbiaan, Seitsemän, Amerikan Psyko, S.W.A.T., The Machinist ja Fantastic Four sekä televisiosarjoissa Star Trek: The Next Generation, Lights Out, Banshee, Outcast ja Luke Cage. Cathey menehtyi kotonaan New Yorkissa 9. helmikuuta 2018, ollessaan 59-vuotias. Aiemmin hänellä todettiin keuhkosyöpä. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1958 syntyneet Luokka:Vuonna 2018 kuolleet
Ševtšenkon piiri (täsmennyssivu)

Ševtšenkon piiri on useiden ukrainalaisten kaupunkien suuralueiden nimi. Nimi tulee kansallisrunoilija Taras Ševtšenkolta. * Ševtšenkon piiri, kaupunkipiiri Kiovassa * Ševtšenkon piiri (Dnipro), kaupunkipiiri Dniprossa * Ševtšenkon piiri (Harkova), kaupunkipiiri Harkovassa * Ševtšenkon piiri (Lviv), kaupunkipiiri Lvivissä * Ševtšenkon piiri (Tšernivtsi), kaupunkipiiri Tšernivtsissä * Ševtšenkon piiri (Zaporižžja), kaupunkipiiri Zaporižžjassa
Olavi Aavikko

Olavi Aavikko (21. maaliskuuta 1912 Turku – 4. tammikuuta 1951 Helsinki) oli suomalainen valokuvaaja. Aavikko toimi sodan aikaan TK-kuvaajana. Hän työskenteli Finlandia Kuva Oy, Kuvavalmistamo Poutiainen Oy, Uusi Aura ja Valokuva Oy Kolmio kuvaamoissa. == Lähteet == Luokka:Suomalaiset valokuvaajat Luokka:Vuonna 1912 syntyneet Luokka:Vuonna 1951 kuolleet
EFCA

EFCA voi tarkoittaa seuraavia: * EFCA, Euroopan kalastuksenvalvontavirasto () * EFCA, Evangelical Free Church of America, yhdysvaltalainen helluntailainen kirkkokunta.
Better Homes and Gardens

Better Homes and Gardens on Yhdysvalloissa kuukausittain ilmestyvä puutarhanhoitoa käsittelevä aikakauslehti. Se on maan kolmanneksi suurilevikkisin lehti. Vuonna 2022 lehden levikki oli 7,6 miljoonaa. Kaksi laajalevikkisempää lehteä ovat eläkeläisten AARP-järjestön jäsenlehtiä.https://pressgazette.co.uk/news/top-50-most-popular-magazines-in- america/ Lehden perusti vuonna 1922 nimellä Fruit, Garden and Home Edwin T. Meredith, joka oli toiminut Woodrow Wilsonin hallinnossa Yhdysvaltain maatalousministerinä.Annals of Iowa § Edwin T. Meredith: Founder of Better Homes & Gardens Lehteä julkaisi Meredith Corporation, vuodesta 2021 IAC- yhtiön Dotdash Meredith. ==Lähteet== Luokka:Yhdysvaltalaiset aikakauslehdet
AARP

AARP (American Association of Retired Persons) on yhdysvaltalainen eläkeläisten etujärjestö. Sen perusti opettaja Ethel Percy Andrus. Andrus erosi työstään rehtorina 62 vuoden ikäisenä jäädäkseen kotiin hoitamaan iäkästä äitiään. Hän perusti National Retired Teachers Associationin (NRTA) vuonna 1947 ja AARP:n vuonna 1958.https://www.aarp.org/espanol/conoce- aarp/historia/info-2019/biografia-ethel-percy-andrus.html https://www.aarp.org/about-aarp/history/chicken-coop-inspires-mission/ AARP julkaisee kahta jäsenlehteä Magazine ja Bulletin, jotka ovat 22,9 miljoonan ja 22,5 miljoonan levikillään Yhdysvaltain suurimmat lehdet. Järjestö vaihtoi nimensä virallisesti lyhenteeseen AARP vuonna 1998. Vaikka nimi viittasi eläkeläisiin, sen 32,4 miljoonasta jäsenestä vielä kolmannes oli töissä. ==Lähteet== Luokka:Yhdysvaltalaiset järjestöt
Oodi Kiinan tasavallalle

Oodi Kiinan tasavallalle () on Kiinan tasavallassa, eli Taiwanissa, tunnettu isänmaallinen laulu, joka keskittyy Kiinan luonnonkauneuteen sekä Taiwaniin sisällissodan jälkeen paenneiden kiinalaisten kaipuuseen. Laulun säveltäjä on Liu Chia-chang, jota CTV-kanavan johto pyysi vuonna 1978 tekemään surua ja vihaa käsittelevän laulun. Nämä tunteet kumpusivat siitä, kun Yhdysvallat ja Taiwan katkaisivat diplomaattiset suhteet samana vuonna. == Lähteet == Luokka:Taiwanilaiset isänmaalliset laulut
Thor Explorations

Thor Explorations on kanadalainen kaivosyhtiö, joka tuottaa kultaa noin 95 000–100 000 unssia vuodessahttps://finance.yahoo.com/news/thor-explorations- announces-q4-2023-070000692.html. Se on listattu Toronton pörssiin sivulistalle. Thor Explorationsin varoihin kuuluvat nigerialainen kultakaivos Segilola sekä senegalilainen kaivosprojekti Douta. Thor ryhtyi rakentaa Segilolaa Nigeriassa helmikuussa 2020 ja oli saanut rahoituksen African Finance Corporationiltahttps://www.miningreview.com/gold/thor-explorations- makes-first-drawdown-of-senior-debt-facility-for-segilola-construction/. Segilola oli ensimmäinen nigerialainen kultakaivoshttps://www.mining.com/thor- explorations-start-building-nigerias-first-gold-mine/. Segilolan ensimmäinen kullanvalanta tapahtui heinäkuun lopussa 2021https://www.newsfilecorp.com/release/91682/Thor-Explorations-Announces- First-Gold-Pour-at-Its-Segilola-Gold-Mine-in-Nigeria. Kesäkuussa 2023 Thor ilmoitti ryhtyvänsä etsimään litiumia Nigeriasta.https://www.miningreview.com/battery-metals/thor-explorations- announces-lithium-focused-subsidiary/ Doutan prefeasibility study (PFS) on valmis kolmannella kvartaalilla 2024https://finance.yahoo.com/news/thor- explorations-announces-acquisition-exploration-063000562.html ja yritys aikoo päättää sen rakentamisesta toisella vuosipuoliskolla 2024.https://www.miningreview.com/west-africa/douta-gold-project-thor- explorations-baby-gains-traction/ ==Kaivokset== *Segilola, Nigeria (kulta) *Douta-projekti, Senegal (kulta) ==Lähteet== ==Aiheesta muualla== *https://thorexpl.com/ Luokka:Kanadalaiset kaivosyhtiöt Luokka:Kullankaivuu
Viidakkotaru

Viidakkotaru (En djungelsaga) on ruotsalaisen Arne Sucksdorffin käsikirjoittama ja ohjaama pitkä puolidokumentaarinen draamaelokuva vuodelta 1957. Se kertoo Intian syrjäiseen alkuperäiskansaan kuuluvan teinipojan ja leopardinpennun keskinäisestä suhteesta. Elanto-lehdessä kriitikko kehui elokuvan upeaa laajakangasmuotoista värikuvausta ja Ravi Shankarin musiikkia, mutta moitti kömpelöä ja teennäistä käsikirjoitusta joka herättää epäilyksiä tarinan ja henkilöhahmojen aitoudesta. Helsingin Sanomat taas piti juuri luontevasta ja luotettavan tuntuisesta tavasta kuvata viidakkoheimon tapoja. Myös kuvausta kehuttiin ja elokuvaa suositeltiin 10 vuotta täyttäneille lapsille. ==Lähteet== Luokka:Vuoden 1957 ruotsalaiset elokuvat Luokka:Ruotsalaiset dokumenttielokuvat Luokka:Lastenelokuvat
Kommuna

Kommuna on Venäjän laivaston pelastusalus, joka on sijoitettu Mustanmeren laivastoon. == Valmistus == Alus tilattiin Pietarista Putilovin telakalta. Se laskettiin vesille 17. marraskuuta 1913 ja otettiin 1915 palvelukseen sukellusveneiden emälaivana nimellä Volhov.Polmar & Noot 1991 s. 33 == Palvelus == Palvelukseenoton jälkeen alus liitettiin Itämeren laivaston sukellusveneprikaatiin.Polmar & Noot 1991 s. 36 Aluksen varastoissa oli 50 tonnia polttoainetta, tusina torpedoja, minkä lisäksi siinä oli tilat 50–60 miehelle. Sitä käytettiin myös pelastusaluksena nostamaan uponneita aluksia ja lentokoneita. Alus nimettiin uudelleen Kommunaksi vallankumouksen jälkeen vuonna 1922. Huhti-elokuussa 1928 aluksella nostettiin vuonna 1919 uponnut Britannian kuninkaallisen laivaston sukellusvene HMS L-55.Polmar & Noot 1991 s. 76 Se nosti 1933 Neuvostoliiton laivaston sukellusvene Rabotsin, joka oli uponnut 22. toukokuuta 1931 Suomenlahdella. Nostettu hylky romutettiin.Polmar & Noot 1991 s. 90 Toisessa maailmansodassa alus oli Leningradissa piirityksen aikaan ja kärsi vaurioita pommituksista. Se peruskorjattiin 1950-luvun alussa AlankomaissaPolmar & Noot 1991 s. 37 ja siirrettiin 1967 Mustallemerelle, missä sitä käytettiin syvänmeren tutkimussukellusveneiden, kuten AS-6 Poisk-2:n, emälaivana. Alus poistettiin palveluksesta 1980-luvun lopulla, jolloin se piti siirtää Venäjän tiedeakatemialle. Suunnitelma ei kuitenkaan toteutunut. Sittemmin se korjattiin ja otettiin uudelleen palvelukseen laivaston pelastusaluksena. ==Lähteet== * === Viitteet === Luokka:Venäläiset sotalaivat
Franz Josef Ruprecht

Franz Josef (Ivanovitš) Ruprecht (1814–1870)Jstor Global Plants: Franz Josef (Ivanovich) Ruprecht (1814–1870) The International Plant Names Index (IPNI): Franz Josef (Ivanovich) Ruprecht (1814–1870) oli itävaltalais-böömiläinen kasvitieteilijä ja lääkäri. Hän muutti Itävallan keisarikunnan Prahasta Venäjälle Pietariin vuonna 1839, missä teki kasvitieteellisen uransa Venäjän tiedeakatemiassa. Ruprecht kartoitti 1840-luvulta alkaen Uralvuoriston takaisen Siperin kasvistoa ja 1850-luvulla tutkimusalue laajeni yhteistyössä Karl Maksimovitšin kanssa Amuriin. Toinen Ruprechtin päätyö oli Pietarin alueen kasvio Flora Ingrica (1. osa vuonna 1860). Ruprechtin julkaisemat taksonit tunnetaan auktorilyhenteestä Rupr. Hänen ensimmäisenä kuvaamia uusia lajeja ovat esimerkiksi amurinhappomarja, amurinlehmus, amurinviini, dahurianlehtikuusi, idänkorkkipuu, korallipihlaja, mantsuriansaarni, siperianjasmike, siperianpensasleppä, tiensaninkuusi, tuohituomi ja vienokirsikka. == Lähteet == Luokka:Kasvitieteilijät Luokka:Vuonna 1814 syntyneet Luokka:Vuonna 1870 kuolleet
Mika Piispa

Mika Piispa (s. 1972) on suomalainen näyttelijä. Hän on työskennellyt näyttelijänä Lahden kaupunginteatterissa ja useissa muissa teattereissa. == Ura == Mika Piispa on koulutukseltaan teatteritaiteen maisteri. Hän on ollut vuodesta 2002 Nälkäteatterin jäsen ja työskennellyt Lahden kaupunginteatterin näyttelijänä 2007–2012. Lisäksi hän on työskennellyt muun muassa Tampereen Työväen Teatterissa. Piispan teatterirooleja ovat olleet muun muassa Luigi (Ei makseta ei makseta), Jallu (Viisas neitsyt) ja Olavi (Pesärikko). Hän on näytellyt useita rooleja komedioissa Varasto ja Mielensäpahoittajan Suomi. Televisiossa Piispa on näytellyt kahdeksanosaisessa komediasarjassa Testosteriili (2011) ja eräissä muissa tuotannoissa. == Valikoitu rooliluettelo == *Närpiön Kalle (Albatrossin tarina, 1995) *Luigi (Ei makseta ei makseta, 2002) *Kustaa (Merimiehen leski, 2004) *Alastalo (Härkäniemen piiput, 2005) *Kyösti (Omat koirat, 2008) *Jallu (Viisas neitsyt, 2009) *Tomas (Ampiaiskesä, 2010) *Olavi (Pesärikko, 2011) *Iso Kiltti Jätti (Iso kiltti jättiläinen, 2015) *Killeri (Jykevää on rakkaus: Agents-musiikkikomedia, 2017) *Anttoni (Vaahteramäen Eemeli, 2018) *Josef II (Amadeus, 2022) == Viitteet == Luokka:Suomalaiset näyttelijät Luokka:Vuonna 1972 syntyneet Luokka:Elävät henkilöt
Bad Feminist

Bad Feminist on yhdysvaltalaisen kirjailijan ja professorin Roxanne Gayn vuonna 2014 ilmestynyt esseekokoelma. Se käsittelee feminismiä ja monia vallalla olevia rotuun, sukupuoleen, seksuaalisuuteen ja identiteettiin liittyviä näkemyksiä. Kirja pääsi muun muassa The New York Times -lehden parhaiten myyneiden kirjojen listalle. Like Kustannus julkaisi teoksen suomeksi vuonna 2017 Anu Partasen ja Koko Hubaran suomentamana. == Lähteet == Luokka:Vuoden 2014 kirjat
No Rules

No Rules on suomalaisen Windows95manin 17. tammikuuta 2024 julkaistu musiikkikappale, joka on samalla hänen ensimmäinen singlensä. Kappaleessa on mukana Henri Piispanen. He voittivat kappaleella Uuden Musiikin Kilpailun 313 pisteellä, ja osallistuivat sillä vuoden 2024 Euroviisuihin. He sijoittuivat kilpailussa 19. sijalle saaden 7 pistettä ammattiraadeilta ja 31 yleisöltä. ”No Rules” julkaistiin vuoden 2024 UMK-ehdokkaista viidentenä. Kappaleen ovat kirjoittaneet Teemu Keisteri, Henri Piispanen ja Jussi Roine. == Listasijoitukset == Lista Paras sijoitus Suomi (Suomen virallinen lista) 6. Suomi (Radiolista) 6. == Lähteet == == Aiheesta muualla == *Musiikkivideo YouTubessa Luokka:Suomen euroviisuedustuskappaleet Luokka:Vuoden 2024 euroviisuedustuskappaleet
Tytöille, jotka ajattelevat olevansa yksin

Tytöille, jotka ajattelevat olevansa yksin on Ujuni Ahmedin ja Elina Hirvosen kirjoittajama kirja ja siihen perustuva näytelmä. Kirja julkaistiin vuonna 2022 ja se kertoo Ahmedin kokemuksista maahanmuuttajana Suomessa. Teokseen pohjautuva samanniminen näytelmä sai ensi-iltansa Suomen Kansallisteatterin Suurella näyttämöllä 21.9.2023. Näytelmän on ohjannut ja dramatisoinut Satu Linnapuomi, ja sen pääosissa nähdään Safiya Abukar ja Emilia Neuvonen. Kirjan julkaisijana toimi WSOY. Helsingin Sanomat kutsui näytelmää "syksyn teatteritapaukseksi" ja antoi sille täydet viisi tähteä. == Lähteet == == Aiheesta muualla == Tytöille, jotka ajattelevat olevansa yksin - Kansallisteatterin sivuilla Luokka:Suomalaiset näytelmät Luokka:Vuoden 2022 kirjat
Saša Lukić

Saša Lukić (, s. 13. elokuuta 1996 Šabac, Jugoslavia) on serbialainen jalkapalloilija. Hän edustaa Englannin Valioliigassa pelaavaa Fulhamia. Pelipaikaltaan hän on keskikenttäpelaaja. Vuodesta 2018 lähtien hän on pelannut Serbian A-maajoukkueessa. == Seurajoukkueura == Lukić aloitti jalkapallouransa kotikaupunkinsa Šabacin POFK Savaciumissa. Hän liittyi vuonna 2009 Partizanin junioriakatemiaan. Kauden 2013–2014 Lukić pelasi lainalla Serbian toiseksi korkeimmalla sarjatasolla Teleoptikissa, jossa hän pelasi 21 ottelua ja teki kolme maalia. Ensiesiintymisensä Partizanin edustusjoukkueessa Lukić teki 16. toukokuuta 2015 Serbian Superliigassa Novi Pazaria vastaan. Kaudella 2015–2016 Lukić alkoi saamaan Partizanissa enemmän peliaikaa ja debytoi 22. lokakuuta 2015 myös Eurooppa-liigassa Athletic Bilbaota vastaan. Hän pelasi kauden aikana 25 ottelua Serbian Superliigassa ja teki niissä kaksi maalia. Toukokuussa 2016 hän voitti seuran riveissä Serbian cupin. Kesällä 2016 Lukić siirtyi Partizanista italialaiseen Torinoon 1,7 miljoonan euron siirtosummalla. Hän debytoi joukkueessa 17. lokakuuta 2016 Serie A:n ottelussa Palermoa vastaan, jossa hän tuli vaihdosta kentälle Mirko Valdifiorin tilalle ottelun 84. minuutilla. Ensimmäisellä kaudellaan Torinossa Lukić pelasi 14 ottelua Serie A:ssa sekä yhden Italian cupin ottelun. Elokuussa 2017 Lukić siirtyi kauden 2017–2018 kattavalla lainasopimuksella espanjalaiseen Levanteen. Lukić palasi kaudeksi 2018–2019 Torinoon ja teki ensimmäisen maalinsa Torinon pelaajana 3. toukokuuta 2019 paikallisottelussa Juventusta vastaan. Lukić pelasi Torinossa vuosina 2016–2023 kaikki kilpailut mukaan lukien yhteensä 168 ottelua ja teki niissä 14 maalia. Lukić siirtyi 31. tammikuuta 2023 Torinosta Englannin Valioliigan Fulhamiin vuoteen 2027 ulottuvalla sopimuksella, joka sisältää jatko-option yhdestä lisävuodesta. Fulhamissa hän pelasi ensimmäistä kertaa 11. helmikuuta 2023 valioliigaottelussa Nottingham Forestia vastaan. Hän pelasi kevätkaudella 2023 Valioliigassa 12 ottelua. Seuraavalla kaudella hän pelasi 24 valioliigaottelua ja teki maalin maaliskuussa Tottenham Hotspuria vastaan. == Maajoukkueura == Lukić pelasi Serbian eri juniorimaajoukkueissa vuosina 2012–2019. Alle 21-vuotiaiden EM-kilpailuissa 2017 hän pelasi yhden ottelun. Vuoden 2019 alle 21-vuotiaiden EM-kilpailuissa hän pelasi täydet minuutit Serbian jokaisessa kolmessa ottelussa. Serbian A-maajoukkueessa Lukić debytoi 7. syyskuuta 2018 Kansojen liigan ottelussa Liettuaa vastaan ja ensimmäisen maajoukkuemaalinsa hän teki 11. marraskuuta 2021 ystävyysottelussa Qataria vastaan. Vuoden 2022 MM-kilpailuissa Lukić pelasi Serbian avauskokoonpanossa Brasiliaa, Kamerunia ja Sveitsiä vastaan Serbian jäädessä alkulohkonsa viimeiseksi. Lukić on pelannut kesäkuun 9. päivään 2024 mennessä 46 A-maaottelua, joissa hän on ollut 31 kertaa avauskokoonpanossa. Hän on tehnyt kaksi A-maaottelumaalia. == Lähteet == Luokka:Serbialaiset jalkapalloilijat Luokka:Vuonna 1996 syntyneet Luokka:Elävät henkilöt
Kroatian liittyminen euroalueeseen

Kroatia liittyi euroalueeseen vuoden 2023 alusta. Kroatia on 20:s euron virallisesti käyttöön ottanut valtio. EU-johtajat hyväksyivät kesäkuussa 2022 EU-komission suosituksen Kroatian liittämiseksi euroalueeseen maan täytettyä kaikki liittymiskriteerit. Heinäkuussa 2022 kunan kiinteäksi vaihtokurssiksi määriteltiin 1 euro = 7,53450 kunaa. Kroatia vaihtoi euron maan valuutaksi 1. tammikuuta 2023. Samalla vuonna 2013 Euroopan unioniin liittynyt valtio liittyi myös Schengen-alueeseen. == Katso myös == * Kroatialaiset eurokolikot == Lähteet == Luokka:Euro Luokka:Kroatian talous
Taiwanin ilmapuolustuksen tunnistusvyöhyke

Taiwanin ilmapuolustuksen tunnistusvyöhyke (, ) on Taiwanille kuuluva ADIZ. Kyseessä ei kansainvälisen oikeuden näkökulmasta ole sama asia kuin ilmatila, vaan tunnistusvyöhyke on työkalu, jolla valtiot pyrkivät estämään vaaratilanteita lentoliikenteessä. Vyöhykkeen valvontakeskus sijaitsee Hsinchussa, ja valvontalaitteet on hankittu Yhdysvalloista. Tunnistusvyöhykkeeseen kuuluu ns. keskilinja, joka kulkee manner-Kiinan ja Taiwanin puolivälissä Taiwaninsalmessa. Vuosina 1955–1999 kansan vapautusarmeijan ilmavoimien koneet eivät ylittäneet keskiviivaa. Kiina ei ole tunnustanut keskilinjan olemassaoloa, koska se katsoo Taiwanin olevan osa Kiinaa ja sitä kautta alue on kokonaisuudessaan osa Kiinan aluetta. Matkaa keskilinjalta Taiwanin pääsaarelle on noin 80 km. Keskilinjan ylittämisen on katsottu Taiwanissa olevan vakavampi alueloukkaus kuin muualla tunnistusvyöhykkeellä lentäminen. Kansan vapautusarmeija on lähettänyt hävittäjiään Taiwanin vyöhykkeelle ja keskilinjan toiselle puolelle aina, kun manner-Kiinan ja Taiwanin välit kiristyvät. Myös Yhdysvaltojen sotilaallinen läsnäolo alueella johtaa siihen, että kiinalaiset hävittäjät lähetetään kiertämään Taiwanin vyöhykkeelle. Vuonna 2020 Kiina lähetti hävittäjiään Taiwanin tunnistusvyöhykkeelle 380 kertaa, joista 22 kerralla nämä ylittivät keskilinjan. Seuraavana vuonna käyntejä tunnistusvyöhykkeellä oli jo 972, muttei yhtäkään keskilinjan toiselle puolelle. Myös Yhdysvaltain edustajainhuoneen puhemies Nancy Pelosin vierailu Taiwaniin vuonna 2022 sai Kiinan koneet lentämään vyöhykkeellä aktiivisemmin, minkä lisäksi sen välittömässä läheisyydessä järjestettiin ilmavoimien kovapanosharjoitus. == Lähteet == Luokka:Taiwan
Solo Leveling

Solo Leveling (, ) on korealainen manhwa, josta on tehty japanilainen anime- versio. Sarjakuvaversion tarinan on tehnyt Chugong ja taiteen Dubu. A-1 Picturesin anime-sarjan ohjaaja on Shunsuke Nakashige. Manhwa-versio alkoi vuonna 2018 Kakao Pagessa ja anime-version esittäminen alkoi vuonna 2024. Myös korealainen draamaversio on työn alla. Manhwa-taiteilija Dubu (oik. Jang-Sung Rak) kuoli vuonna 2022 aivoverenvuotoon, joka johtui kroonisesta sairaudesta. == Juoni == Tapahtumat sijoittuvat kymmenen vuoden päähän siitä, kun mystiset ulottuvuuksien väliset "portit" alkoivat ilmestyä. Ihmisillä alkoi ilmetä yliluonnollisia kykyjä, joita he käyttävät valoittaakseen porttien toisella puolella olevia luolastoja. Jinwoo Sung alhaisimman tason "metsästäjä", joka eräänä päivänä loukkaantuu kuolettavasti, mutta kuoleman kynnyksellä mysteerinen tehtäväikkuna avautuu hänelle. == Lähteet == Luokka:Eteläkorealainen sarjakuva Luokka:Animesarjat
Siltapanssarivaunu

Siltapanssarivaunu (englanniksi armoured vehicle-launched bridge, "panssaroitu, ajoneuvosta pystytettävä silta") on taistelutukiajoneuvo, joka on suunniteltu avustamaan panssarivaunuja ja muuta kalustoa esimerkiksi kuilujen tai jokien yli. Siltapanssarivaunu on yleensä telaketjuilla kulkeva, panssarivaunusta muunnettu ajoneuvo, joka aseistuksen sijasta kantaa kokoontaitettua siltaa. Sen tehtävänä on mahdollistaa panssari- tai jalkaväkiyksiköiden kulku kaivantojen ja kapeiden jokien yli, kun kahlaaminen ei ole mahdollista eikä sopivaa siltaa ole lähellä. ==Kuvaus== Siltapanssarivaunu avaa ja pystyttää lastinaan olevan sillan minuuteissa. Kun siltajakso on paikoillaan, panssarivaunu irrottautuu siitä ja siirtyy syrjään liikenteen tieltä sekä ylittää pystyttämänsä sillan muiden jälkeen. Tämän jälkeen silta pakataan takaisin kuljetusasentoon. Varhaisimpia sarjatuotantona valmistettuja siltapanssareita on Wehrmachtin vuonna 1940 käyttöönottama Panzer IV -alustalle rakennettu saksalainen Brückenleger IV, jonka kehitystyö aloitettiin vuonna 1939. Britannian armeijan Churchill-vaunun alustalle rakennettu ARK Mk I -siltapanssari esiteltiin vuonna 1943. Normandian maihinnousussa 1944 Liittoutuneet käyttivät Churchill AVRE -vaunun siltapanssariversiota sekä niinikään AVRE-pohjaista ns. risukimppu-vaunua, joka laski ylitettävään kaivantoon etukuormaimestaan nipun tukkeja. 2000-luvulla siltapanssarivaunut (esim. Leguan AVLB) luokitellaan yhdeksi nopeasti liikuteltavien siltojen tyypiksi, hyökkäyssillaksi. Tyyppejä ovat hyökkäyssilta (assault bridge), tukisilta (support bridge), logistinen silta (logistic bridge) ja kelluva silta (floating bridge). Viron puolustusvoimien käytössä on Leopard 1 -alustalle rakennettuja siltapanssarivaunuja. ==Suomen puolustusvoimien kalusto== Suomen puolustusvoimat on käyttänyt siltapanssarivaunujen ohella olosuhteisiin paremmin sopivia silta- ja ponttonikalustoja, joista osa on panssaroimattomista erikoisajoneuvoista laskettavia tai koottavia. Neuvostovalmisteisten TMM-3M-silta-ajoneuvojen ja ponttonikalusto 73:n alustoina olivat myös neuvostoliittolaiset KrAZ-255-maastokuorma-autot. Neuvostoliittolaisten siltavaunujen ja -autojen tilalle hankittiin vuosina 2003-2004 Saksasta käytettyjä Leopard 2 -panssarivaunuja, joista osa varustettiin siltavaunuiksi. Suomessa on rakennettu saksalaista Leguan-siltajärjestelmää käyttäviä ajoneuvoja, joiden alustana on jokapyörävetoinen Sisu E15TP-L. Sen ohjaamo on panssaroitu. ==Lähteet== ==Kirjallisuutta== * * * * * Luokka:Panssarivaunut Luokka:Sillat
Sethlans

Sethlans oli etruskien tulen, taonnan ja seppien jumala. Hänet rinnastettiin kreikkalaisten Hefaistokseeen.Lurker 1987, s. 171 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Etruskien jumalat Luokka:Tulen jumalat Luokka:Seppäjumalat
Taipein eläintarha

Taipein eläintarha () on vuonna 1914 perustettu, Taipeissa sijaitseva eläintarha. Eläintarhan perusti japanilainen mies alun perin yksityiseksi eläinpuistoksi. Seuraavana vuonna Taiwanin hallitus osti puiston ja avasi sen yleisölle. Taipein kaupunki otti eläinpuiston haltuunsa vuonna 1946. Nykyinen eläintarha avattiin 15. elokuuta 1986 sen jälkeen, kun Taipein kaupunki oli rakentanut 13 vuoden ajan uusia tiloja eri puolelle kaupunkia. Alkuperäinen puisto oli sijainnut Taipein pohjoisosassa, kun taas uusi eläintarha sijaitsee eteläosassa 165 hehtaarin kokoisella alueella. Alueesta 90 hehtaaria on avoinna yleisölle. Eläintarha koostuu kahdeksasta eri alueesta, joista kussakin asuu eri alueelta kotoisin olevia eläimiä, ja useammasta eläintilasta. Eri alueiden eläimet jakautuvat taiwanilaisiin eläimiin, Aasian trooppisten sademetsien eläimiin, aavikkoeläimiin, australialaisiin eläimiin, afrikkalaisiin eläimiin, lintuihin ja lauhkean vyöhykkeen eläimiin. Viimeinen alue on suunnattu lapsille. Muita eläintiloja ovat pingviini-, koala-, hyönteis- ja pandatalot sekä sammakko- ja matelijatalo. Lisäksi eläintarhassa on koulutustarkoituksiin varattu rakennus. == Kuvia == Tiedosto:Taipei Zoo 251-WB 20131206.jpg|Eläintarhaan ajava bussi Tiedosto:Taipei Zoo Station Exit Faregate.jpg|Taipein eläintarhan metroaseman uloskäynti Tiedosto:Taipei Zoo entry 20070711.jpg|Sisäänkäynti Tiedosto:2010 07 19650 7256 Wenshan District, Taipei, Zoo, Insectarium, Taiwan.JPG|Hyönteistaloa sisältä Tiedosto:Amphibian and Reptile House, Taipei Zoo 20140816.jpg|Sammakko- ja matelijatalo Tiedosto:Taipei zoo, Republic of China (5674562356).jpg|Isopanda Tiedosto:Taipei Zoo Panda Hall souvenir shop 20130707.jpg|Matkamuistokauppa == Lähteet == Luokka:Taipein rakennukset ja rakennelmat Luokka:Eläintarhat
David Reierson

David Reierson (s. 30. elokuuta 1964 Bashaw, Alberta, Kanada) on kanadalainen entinen jääkiekkoilija, pelipaikaltaan puolustaja. Hän on Calgary Flamesin toisen kierroksen varaus vuodelta 1982. Ennen ammattilaisuraansa Reierson pelasi ja opiskeli Michigan Tech yliopistossa vuosina 1982-1986. Yliopistouran jälkeen hän siirtyi pelaamaan Kanadan maajoukkueeseen ja liittyi runkosarjan jälkeen AHL-joukkue Moncton Golden Flamesin ryhmään pelaten siellä kuusi pudotuspeliottelua. Kaksi seuraavaa kautta hän pelasi IHL-joukkue Salt Lake Golden Eaglesin riveissä päästen pelaamaan myös kahdessa NHL-ottelussa, jotka jäivät hä'nen uransa ainoiksi. Kaudelle 1989-1990 Reierson teki sopimuksen Sveitsiin Ambri-Piottan joukkueeseen, josta siirtyi jo kuuden pelatun ottelun jälkeen Suomeen ja Tapparaan. Reierson pelasi loppukaden aikana 32 runkosarja- ja seitsemän playoff-ottelua. Myös seuraava kausi kului Tapparassa jonka jälkeen hän siirtyi kolmeksi vuodeksi Ranskaan. Kolmen Ranskan kauden jälkeen matka vei Saksan pääsarjaan kahdeksi vuodeksi, josta palasi kaudelle 1996-1997 takaisin Amiensin joukkueeseen. ==Lähteet== * Luokka:Kanadalaiset jääkiekkoilijat Luokka:Calgary Flamesin varaamat pelaajat Luokka:Vuonna 1964 syntyneet Luokka:Elävät henkilöt
Verkkosaari

Verkkosaari voi viitata muun muassa seuraaviin: * Verkkosaari, asuinalue Helsingin Kalasatamassa * Verkkosaari, saari Savonlinnassa.
San Giorio di Susa

San Giorio di Susa () on kunta Italiassa Piemonten alueella sijaitsevassa Torinon metropolikaupungissa.San Giorio di Susa Sapere.it San Giorio di Susa Enciclopedia Treccani Vuoden 2023 alussa kunnassa oli arviolta 976 asukasta. ==Lähteet== ==Aiheesta muualla== Luokka:Torinon metropolikaupungin kunnat